കെ.കെ.ആറില് സംഭവിക്കുന്നതെന്ത്? കലിപ്പ് അടങ്ങാതെ തുറന്നടിച്ച് കുല്ദീപ് യാദവ് ഐ.പി.എല് 14ാം സീസണിന്റെ ആദ്യ പാദത്തില് അവസരം ലഭിക്കാത്തതിലെ അനിഷ്ടം പരസ്യമായി പറഞ്ഞ താരമാണ് കൊല്ത്തയുടെ കുല്ദീപ് യാദവ്. ഇപ്പോഴിതാ രണ്ടം പാദത്തില് വീണ്ടും ഒരിക്കല് കൂടി തന്റെ അനിഷ്ടം തുറന്നു പറഞ്ഞിരിക്കുകയാണ് താരം. ടീമില് ശരിയായ ആശയവിനിമയം നടക്കുന്നില്ലെന്നാണ് കുല്ദീപ് പറയുന്നത്. പരിശീലകരോടൊപ്പം കുറച്ചു നാളുകള് പ്രവര്ത്തിക്കുമ്ബോള് അവര്ക്ക് നിങ്ങളെ കൂടുതല് മനസിലാക്കാന് സാധിക്കും. എന്നാല് ആശയവിനിമയം കുറവാണെങ്കില് മനസിലാക്കാന് വളരെ പ്രയാസമാണ്. ചില സമയങ്ങളില് കളിക്കാന് അവസരം ലഭിക്കുമോ ഇല്ലയോ എന്ന് മനസിലാകില്ല. എന്താണ് ടീം നിങ്ങളില് നിന്ന് പ്രതീക്ഷിക്കുന്നതെന്നും മനസിലാക്കാനാവില്ല. ചില സമയങ്ങളില് കളിക്കാന് അര്ഹതയുണ്ടായിരുന്നുവെന്ന് നിങ്ങള്ക്ക് തോന്നിയേക്കാം. ടീമിനായി മത്സരം ജയിപ്പിക്കാനാവുമെന്നും തോന്നിയാലും അവസരം ലഭിക്കില്ല. എന്തുകൊണ്ടാണ് നിങ്ങള്ക്ക് കളിക്കാന് അവസരം ലഭിക്കാത്തതെന്ന് ചിലപ്പോള് നമുക്ക് മനസിലാക്കാന് സാധിച്ചേക്കില്ല. മാനേജ്മെന്റ് രണ്ട് മാസത്തെ പദ്ധതികളുമായി എത്തുമ്ബോള് അത് കൂടുതല് പ്രയാസമുണ്ടാക്കുന്നു കുല്ദീപ് യാദവ് പറഞ്ഞു. സമീപകാലത്തായി ആത്മവിശ്വാസം നഷ്ടപ്പെട്ട് മോശം ഫോമിലാണ് കുല്ദീപുള്ളത്. 2021 സീസണിന്റെ ആദ്യ പാദത്തിലും 2020ലെ യു.എ.ഇ സീസണിലും താരം കൂടുതലും പ്ലേയിംഗ് ഇലവന് പുറത്തായിരുന്നു.